ओलम्पियनलाई १० लाख
रसुवाको माथिल्लो त्रिशूली–१ जलविद्युत् परियोजनाको निर्माण गरिरहेको कोरिया साउथ इस्ट पावर कम्पनी (कोसेप) ले २०१८ को हिउँदे ओलम्पिकमा सहभागिता जनाउने नेपाली खेलाडीलाई सोमबार दस लाख रुपैयाँ सहयोग गर्ने भएको छ । 
काठमाडौं — रसुवाको माथिल्लो त्रिशूली–१ जलविद्युत् परियोजनाको निर्माण गरिरहेको कोरिया साउथ इस्ट पावर कम्पनी (कोसेप) ले २०१८ को हिउँदे ओलम्पिकमा सहभागिता जनाउने नेपाली खेलाडीलाई सोमबार दस लाख रुपैयाँ सहयोग गर्ने भएको छ । फेब्रुअरी दोस्रो साताबाट कोरियाको प्योङचाङमा हुने ओलम्पिकमा नेपालको तर्फबाट स्की खेलाडीद्वय सफलराम श्रेष्ठ र मनिकला राई सहभागी हुनेछन् । 